18 Ke therešo gore lehono Jehofa ga a direle bahlanka ba gagwe mehlolo, eupša o šegofatša ditiro tša bona tša go bontšha tumelo. Moya wa Modimo o šomago o ba matlafaletša go phetha modiro wo a ba neilego wona wa go bolela ka molaetša wa Mmušo lefaseng ka bophara. Le gona Hlatse e kgolo ya Jehofa, e lego Kriste Jesu yo a tsošitšwego, o ile a kgonthišetša barutiwa ba gagwe gore o tla ba thekga modirong wo o bohlokwa, ge a be a re: “Eyang le dire batho ba ditšhaba ka moka barutiwa . . . Ke na le lena matšatši ka moka go fihla bofelong bja tshepedišo ya dilo.” (Mat. 28:19, 20) Dihlatse tše dintši tše di bego di na le dihlong goba letšhogo di ka hlatsela gore moya o mokgethwa wa Modimo o di neile sebete sa go bolela le batho bao di sa ba tsebego bodireding.—Bala Psalme 119:46; 2 Bakorinthe 4:7.